b'\n_START_ARTICLE_\nOb\xc4\x8dina Miren - Kostanjevica\n_START_SECTION_\n\xc5\xbdupani\n_START_PARAGRAPH_\nOd nastanku ob\xc4\x8dine leta 1994 je njen \xc5\xbeupan postal Zlatko Martin Maru\xc5\xa1i\xc4\x8d, ki je vodil ob\xc4\x8dino kar pet zaporednih mandatov. Po \xc5\xbeupanskih volitvah 2014 pa je \xc5\xbeupan Ob\xc4\x8dine Miren-Kostanjevica Mavricij Humar.\n_START_SECTION_\nGeografske zna\xc4\x8dilnosti\n_START_PARAGRAPH_\nOb\xc4\x8dina Miren-Kostanjevica obsega Naselja iz obmo\xc4\x8dja Vipavske doline in Krasa. _NEWLINE_V dolinskem predelu ob\xc4\x8dine so tla fli\xc5\xa1nata oziroma prodnata, pokrivajo pa jih naplavine in rodovitna rjava prst. V Kra\xc5\xa1kem delu pa prevladuje za kras zna\xc4\x8dilno kamnito ozemlje, kjer vpliv vode na apnenec ustvarja posebne povr\xc5\xa1inske oblike, jame in zna\xc4\x8dilna podzemeljska pretakanja._NEWLINE_Podnebje tu je submediteransko, z milimi zimami in vro\xc4\x8dimi poletji.'